62023CO0558_INF
Rješenje Suda (deveto vijeće) od 8. travnja 2024. –[Dramanova] (
i
)
(predmet C-558/23) (
1
)
„Zahtjev za prethodnu odluku – Članak 53. stavak 2. i članak 99. Poslovnika Suda – Očita nedopuštenost – Odgovor koji se jasno može izvesti iz sudske prakse – Intelektualno vlasništvo – Radnja kojom se nanosi povreda pravâ intelektualnog vlasništva – Kaznene i upravne sankcije – Načelo zakonitosti kaznenih djela i kazni”
Temeljna prava – Povelja o temeljnim pravima – Načelo zakonitosti kaznenih djela i kazni – Neovlaštena uporaba žiga u trgovačkom prometu – Nacionalno zakonodavstvo koje isto postupanje kvalificira kao kazneno djelo i upravni prekršaj – Kazneno djelo slično opisano u kaznenom zakonu i Zakonu o žigovima – Nepostojanje kriterija razgraničenja – Dopuštenost
(Povelja Europske unije o temeljnim pravima, čl. 49. st. 1.)
(t. 38.-40., t. 2. izreke)
Izreka
1.
Prvo i drugo pitanje iz zahtjeva za prethodnu odluku koji je uputio Rayonen sad Lukovit (Općinski sud u Lukovitu, Bugarska) odlukom od 6. rujna 2023., očito su nedopušteni.
2.
Članak 49. stavak 1. Povelje Europske unije o temeljnim pravima treba tumačiti na način da se:
načelu zakonitosti kaznenih djela i kazni ne protivi nacionalno zakonodavstvo koje u slučaju uporabe žiga u trgovačkom prometu bez suglasnosti nositelja isključivog prava na taj žig predviđa da se isto postupanje može kvalificirati i kao upravni prekršaj i kao kazneno djelo, a da ne sadržava kriterije koji omogućuju razdvajanje upravnog prekršaja od kaznenog djela s obzirom na to da su sastavni elementi kaznenog djela u Kaznenom zakonu i Zakonu o žigovima opisani na jednak način.
(
i
)	Naziv ovog predmeta je izmišljen. On ne odgovara stvarnom imenu nijedne stranke u postupku.
(
1
)	SL C 644, 13. 12. 2023.